कांट्रेक्ट पर लगे डॉक्टर्स स्टाफ का अनुबंध हुआ पूरा, अब बढ़ेगी परेशानी
ईएसआईअस्पताल सेक्टर-9ए में कांट्रेक्ट के आधार पर लगे डाॅक्टर्स अन्य स्टाफ का कांट्रेक्ट समाप्त हो गया है, जबकि नए स्टाफ की नियुक्ति प्रक्रिया पूरी नहीं हो पाई है। ऐसे में ईएसआई अस्पताल सेक्टर-9ए में पहले से ही स्टाफ की शार्टेज के कारण मरीजों को ऑपरेशन के लिए छह-छह महीने का इंतजार करना पड़ रहा था। कांट्रेक्ट खत्म होने से बीमितों की परेशानी और बढ़ने वाली है। हालांकि गुड़गांव सहित देशभर में डाॅक्टरों टेक्नीकल स्टॉफ की भर्ती प्रक्रिया चल रही है, जिसमें गुड़गांव में कई डाक्टरों की भर्ती की जानी है, लेकिन अभी तक स्पष्ट नहीं है कि कितने डाॅक्टर अन्य स्टाफ ज्वाइन करेगा।
गुड़गांव में दो अस्पतालों में केवल 200 बेड की व्यवस्था है और 8 डिस्पेंसरी हैं, जहां रोजाना 3000 से अधिक ओपीडी होती हैं। लेकिन डाक्टरों की कमी के कारण अलग-अलग दिन सभी ओपीडी सप्ताह में दो से तीन दिन बंद करनी पड़ती है। इसके अलावा ऑपरेशन थियेटर भी सप्ताह में केवल दो से तीन दिन ही चल पाते हैं। जिससे मरीजों को ऑपरेशन के लिए कई-कई महीने तक इंतजार करना पड़ रहा है। इसके अलावा ओपीडी की छुट्टी होने से मरीज परेशान रहते हैं।
बीमितकर्मियों की संख्या 15 लाख हुई
गुड़गांवके इंडस्ट्रियल क्षेत्र में जहां 16 हजार तक वेतन वाले कर्मचारियों की संख्या 8.5 लाख है, जबकि 21 हजार तक वेतन वाले कर्मचारियों की संख्या 6.5 लाख है। फरवरी महीने से नई व्यवस्था लागू हो चुकी है। बीमित कर्मियों की संख्या 15 लाख हो गई है। जिसके साथ लगभग 60 लाख लोग स्वास्थ्य सेवा के हकदार हो जाएंगे। विभागीय आंकलन के अनुसार प्रत्येक बीमित कर्मी के साथ औसतन 4 आश्रित स्वास्थ्य सेवा के हकदार होते हैं। ऐसे में जहां ईएसआई के अस्पतालों डिस्पेंसरी पर बोझ बढ़ेगा, वहीं दूसरी ओर ईएसआई की आमदनी में भी भारी बढ़ोतरी होगी। लेकिन डाक्टरों अन्य स्टाफ की कमी से कर्मचारियों की परेशानी बढ़नी तय है।
^नए स्टाफ की भर्ती प्रक्रिया चल रही है। जिनमें टेक्नीकल स्टाफ डाॅक्टर भी शामिल हैं। गुड़गांव में 10 डाॅक्टर, नर्सिंग असिस्टेंट, जूनियर रेडियोग्राफर सहित करीब 100 लोगों का नया स्टाफ रखा जाएगा। -डाॅ. शुभ्रा, चिकित्सा अधीक्षक, ईएसआईसी सेक्टर-9ए, गुड़गांव।
गुड़गांव. ईएसआईअस्पताल परिसर।
hin_Deva hin_Deva hin_Deva hin_Deva hin_Deva hin_Deva awa_Deva